Document ID: 32011R0335

REGULAMENTUL (UE) NR. 335/2011 AL COMISIEI
din 7 aprilie 2011
de modificare a Regulamentului (CE) nr. 1091/2009 în ceea ce privește conținutul minim al preparatului enzimatic de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) ca aditiv furajer în hrana puilor pentru îngrășare
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
Utilizarea endo-1,4-beta-xilanază produsă de Trichoderma reesei (MUCL 49755) și a endo-1,3(4)-beta-glucanază produsă de Trichoderma reesei (MUCL 49754) a fost autorizată pentru zece ani pentru puii pentru îngrășare prin Regulamentul (CE) nr. 1091/2009 al Comisiei din 13 noiembrie 2009 privind autorizarea unui preparat enzimatic de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) ca aditiv pentru hrana puilor pentru îngrășare (titularul autorizației: Aveve NV) (2).
(2)
Titularul autorizației a prezentat o cerere de modificare a termenilor autorizației privind acest aditiv furajer, atunci când este utilizat în hrana puilor pentru îngrășare, prin reducerea dozei minime recomandate de endo-1,4-beta-xilanază produsă de Trichoderma reesei (MUCL 49755) și de endo-1,3(4)-beta-glucanază produsă de Trichoderma reesei (MUCL 49754) de la 4 000 XU (3)/kg și 900 BGU (4)/kg la 2 000 XU/kg și 450 BGU/kg. Cererea respectivă a fost însoțită de datele pertinente care susțin cererea de modificare.
(3)
În avizul său din 10 noiembrie 2010, Autoritatea Europeană pentru Siguranța Alimentară (denumită în continuare „autoritatea”) a concluzionat că datele provenite de la cele trei testări efectuate pe pui pentru îngrășare nu justifică reducerea dozei minime recomandate de la 4 000 XU și 900 BGU/kg de hrană pentru animale la 2 000 XU și 450 BGU/kg de hrană pentru animale, deoarece analizele efectuate pe hrana pentru animale au arătat că dozele prevăzute au fost depășite în mod considerabil. Totuși, datele au arătat că produsul este eficient la o doză inferioară celei autorizate la momentul actual. În conformitate cu autoritatea, datele indică, cu titlu aproximativ, că 3 000 XU și 600 BGU/kg de hrană pentru animale are potențialul de a îmbunătăți rata de creștere și indicele de consum alimentar al puilor pentru îngrășare (5).
(4)
Condițiile prevăzute la articolul 5 din Regulamentul (CE) nr. 1831/2003 sunt îndeplinite.
(5)
Prin urmare, Regulamentul (CE) nr. 1091/2009 ar trebui modificat în consecință.
(6)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1091/2009 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 aprilie 2011.

Labels: 0
17
6